Aluehallintovirastojen hallinnollisten tehtävien kokoaminen

Aika Tiistai 8.4.2014 klo 12.30 – 15.30

Paikka Valtiovarainministeriö, Mariankatu 9, nh. Nousukausi

Osallistujat Anu Nousiainen, neuvotteleva virkamies, valtiovarainministeriö, puheenjohtaja

Tuula-Kaarina Isosuo, johtaja, Etelä-Suomen aluehallintovirasto

Teijo Mustonen, johtaja, Itä-Suomen aluehallintovirasto

Lauri Latva-Äijö, johtaja, Lounais-Suomen aluehallintovirasto

Markku Nurminen, johtaja, Länsi- ja Sisä-Suomen aluehallintovirasto

Maria Siurua, johtaja, Pohjois-Suomen aluehallintovirasto

Paula Leppänoro-Jomppanen, johtaja, Lapin aluehallintovirasto

Anne Autio, kehittämispäällikkö, Etelä-Suomen aluehallintovirasto, aluehallintovirastojen toiminnan kehittämisyksikkö

Vuokko Jokinen, luottamusmies, Etelä-Suomen aluehallintovirasto/Pardia ry

Helena Sundberg, luottamusmies, Etelä-Suomen aluehallintoviras-to/JUKO ry

Seppo Parkkinen, pääluottamusmies, JHL ry

Marko Puttonen, kehittämisjohtaja, valtiovarainministeriö

Mikko Saarinen, ylitarkastaja, valtiovarainministeriö

Sami Kouki, lainsäädäntöneuvos, valtiovarainministeriö

Miira Lehto, ylitarkastaja, valtiovarainministeriö, sihteeri

Timo Kähärä, yksikön päällikkö, Itä-Suomen aluehallintovirasto

Asko Harjukelo, johtaja, Lapin aluehallintovirasto

Eija Burke-Hildén, yksikön päällikkö, Etelä-Suomen aluehallintovirasto

Pasi Katajisto, talouspäällikkö, Etelä-Suomen aluehallintovirasto

Kari Holsti, ylitarkastaja, Lounais-Suomen aluehallintovirasto

Eija Vähämaa, yksikön päällikkö, Lounais-Suomen aluehallintovirasto

1. Kokouksen avaus

Puheenjohtaja avasi kokouksen.

1. Edellisen kokouksen pöytäkirjan hyväksyminen

Päätös: Hyväksyttiin edellisen kokouksen pöytäkirja.

1. Väliraportin käsittely ja hyväksyntä

Käsiteltiin kokouskutsun yhteydessä jaettu muistio aluehallintovirastojen työsuojelun vastuualueiden johtajien näkemyksistä aluehallintovirastojen hallinnollisten tehtävien kokoamisesta. Muistiossa kiinnitetään huomiota mm. tuottavuuteen, prosessien ja työvälineiden toimivuuteen sekä valvontatyöhön liittyvien tietojärjestelmien, koulutuksen ja asiakirjahallinnon prosessien järjestämiseen.

Käytiin läpi väliraporttiluonnokseen tehdyt muutokset. Sovittiin vielä tehtävistä täsmennyksistä ja hyväksyttiin raportti muilta osin.

Johdanto-luvun yhteydessä todettiin, että VIRSU-hankkeen asettamista on tarkoitus käsitellä hallinnon ja aluekehityksen ministerityöryhmän kokouksessa 10.4.2014.

Hallintohenkilöstö-luvusta poistettiin Pohjois-Suomen AVIn pepa ja patio-kokonaisuuksien htv-tieto vuosien 2014 jälkeen ja lisättiin maininta, että opetus- ja kulttuuritoimen vastuualueen osalta tiedot ovat vastuualueen toiminnan lähtötilanteesta 1.1.2014.

Kootusti ja virastokohtaisesti hoidettavien tehtävien luvusta taloushallinnon osiosta poistettiin jatkotyössä selvitettävistä asioista johdon laskentatoimen tehtävien järjestäminen, koska se on jo kootun hallinnon organisaatio -luvussa. Sen sijaan jatkotyössä selvitettäviin asioihin lisättiin matkalaskujen asiatarkastus ja maksutalletukset.

Yleishallinnon ja muiden tehtävien luvun ensimmäinen virke muokattiin. Lisäksi tehtäviin lisättiin virka-ansiomerkit. Todettiin, että suurin osa on ylijohtajan johtamista tukevia tehtäviä ja esitystä tehtävien hoitamisesta käsitellään tarkemmin johdon tuki –toiminto -luvussa.

Asiakirjahallintoon liittyen puheenjohtaja kertoi 4.4.2014 sosiaali- ja terveysministeriön työsuojeluosaston kanssa pidetystä tapaamisesta. Väliraportissa esitettäviin toimenpiteisiin täsmennettiin, että vastuualueiden kirjaajaresurssien siirtäminen valtakunnalliseen yksikköön toteutetaan siinä yhteydessä, kun ympäristölupa- ja työsuojelun vastuualueet siirtyvät USPAn käyttäjiksi ja USPAssa on riittävät toiminnallisuudet sähköisen asioinnin toteuttamiseen. Sosiaali- ja terveysministeriön kanssa neuvotellaan työsuojelun vastuualueen kirjaajaresurssin siirrosta. Väliraporttiin lisätään myös maininta kirjaamistehtävien organisoinnin eroista aluehallintovirastojen kesken. Esim. Länsi- ja Sisä-Suomen aluehallintovirastossa ympäristölupien kirjaamistehtävät hoidetaan hallintopalveluissa. Keskustelussa ehdotettiin jatkotyössä laadittavaksi taulukko, josta näkyy tavoitetila kirjaamistoimenpiteiden ja vastuiden jakautumisesta kootun asiakirjahallinnon ja vastuualueiden kesken. Myös asiakirjahallinnon sisäisiä toimintaprosesseja yhdenmukaistetaan. Todettiin, että sähköisen käsittelyn etenemisaikataulut vaikuttavat mm. postilokeroiden vähentämistavoitteeseen.

Virastopalvelut-luvusta tehtäväkokonaisuuksista poistettiin virkakortit.

Tehtävä on organisoitu eri lailla eri aluehallintovirastoissa.

Liittyen lukuun koottujen hallintotehtävien organisoinnista puheenjohtaja kertoi aluehallintovirastojen ohjausryhmän 4.4.2014 kokouksessa esitetyistä näkemyksistä. Siellä ehdotettiin kootun toiminnon nimeksi hallinto- ja kehittämispalvelut. Projektiryhmä päätyi esittämään nimeksi aluehallintovirastojen hallinto- ja kehittämispalvelut –vastuualue. Väliraporttiin täsmennetään muotoilu ympäristölupavastuualueiden ja työsuojelun vastuualueiden kirjaamistehtävien siirtymisestä hallinto- ja kehittämispalvelut –vastuualueelle.

Keskusteltiin ja sovittiin ehdotuksista hallinto- ja kehittämispalvelut ‑vastuualueen yksiköiden nimiksi. Esim. toimitila- ja materiaalihallintoyksikön vaihtoehtoina esillä olivat toimitila- ja hankintayksikkö sekä toimitilapalvelut. Tietoyksikön rinnalle kaivattiin kehittämis-sanaa tai tilalle tietohuoltoyksikköä. Päätettiin säilyttää vakiintumassa olevat tietoyksikkö sekä toimitila- ja materiaalihallintoyksikkö. Nimiesityksiä voidaan muuttaa, jos lausuntokierroksen perusteella tulee siihen tarvetta.

Käytiin keskustelua palvelujen turvaamisesta ja järjestämisestä ylijohtajille ja vastuualueille. Väliraporttiin lisätään maininta yksiköiden toiminta- ja palvelumallien sekä työprosessien kehittämisestä jatkotyössä ja hallintopalvelujen turvaamisesta aluehallintovirastoissa. Myös yksiköiden tarkempi organisoituminen suunnitellaan jatkotyössä.

Henkilöstöyksikön tehtävistä jätettiin pois yhteyshenkilötehtävät ja täsmennettiin muotoiluksi Kiekun HR-asiantuntijatehtävät ja lähitukihenkilöiden ohjaus. Lisäksi tekstiin täsmennettiin, että yksikkö tukee virastoja myös työnantajatoiminnan järjestämisessä.

Talousyksikön tehtäviin lisättiin matkahallinto ja Palkeet-sopimusosapuoli.

Yleishallintoyksikön tekstin koostavat asiakirjahallinnon ja koottavien yleishallinnon tehtävien pohjalta Teijo Mustonen ja Maria Siurua. Huomioon otetaan myös hallintojohtajan toimintaedellytysten turvaaminen. Keskusteltiin siitä, että jatkotyössä voi tulla esille tarve virastojen yleishallinnon vastuuhenkilöihin. Niiden mahdollisuuteen vaikuttaa mm. johdon tuki -toiminnon koko.

Toimitila- ja materiaalihallintoyksikön tekstin täydentävät Lauri Latva-Äijö ja Kari Holsti.

Kootun hallinnon johtamista koskevasta luvusta poistettiin virke tulos- ja kehityskeskusteluiden käymisestä. Yksiköiden tarkempaa organisoitumista suunnitellaan ja kehitetään jatkotyössä ja kootun toiminnan alettua. Ylijohtajan ja hallinto- ja kehittämispalvelut -vastuualueen ratkaisuvaltaa koskevaan kappaleeseen palataan tarvittaessa asetuksen valmisteluvaihteessa.

Lukua hallintotehtävien sijoittamisesta täsmennetään. Valtiovarainministeriö tekee sijoittamisselvityksen kaikkien kuuden aluehallintoviraston osalta. Alueellistamisen koordinaatioryhmän seuraavat kokoukset ovat 15.5. ja 11.9. Koordinaatioryhmän toukokuun kokoukseen viedään sijoituspaikkavaihtoehdot, joista vertailu tehdään ja syyskuun kokoukseen ehdotus sijoittamispaikaksi. Väliraportin toimeenpanosuunnitelmassa sijoittamisselvityksen laatimisen ja hallinto- ja kehittämispalvelut -vastuualueen sijoittamisesta tehtävän ehdotuksen määräaika on 31.8.2014.

Keskusteltiin aluehallintovirastojen johdon tuki –toimintoon tarvittavista resursseista ja osaamisesta. Johdon tuki -toiminnon resurssiesitykseksi täsmennettiin 2-3 henkilötyövuotta. Linjaukseen palataan tarvittaessa lausuntokierroksen jälkeen.

Henkilöstövaikutukset-lukuun muutettiin vastuualueelle siirtyvän henkilöstön arvioksi 145-160 henkilötyövuotta. Todettiin, että tehtävien kokoamisesta ei pääsääntöisesti aiheudu työssäkäyntialueen muutoksia, sillä työskentely tapahtuu hajautetusti. Hallintojohtajan tulisi mahdollisesti kuitenkin sijoittua hallinto- ja kehittämispalvelut ‑vastuualueen päätoimipaikkaan.

Taloudellisiin vaikutuksiin selvitetään arvio tietojärjestelmien tietosisältöjen muutoskustannuksista (Kieku). Myös haettavan Kaiku -työelämän kehittämisrahan suuruutta täsmennetään vielä, sillä sen myöntämisessä on nyt painopisteenä monipaikkainen työ.

Riskianalyysi-lukua käsiteltäessä keskusteltiin esimiesten valinnasta ja heiltä vaadittavista taidoista uudessa monipaikkaisessa toimintamallissa. Huomiota kiinnitettiin henkilöstövalmennuksen järjestämiseen ja siihen, että henkilövalinnat tulee tehdä riittävän ajoissa. Keskusteltiin ilmoittautumismenettelyn järjestämisestä ja siitä, miten henkilöiden omat toiveet organisaatiosta otetaan huomioon. Palke tarvitsee sijoitustiedot syys-lokakuussa, jolloin uudet esimiehet eivät vielä ole selvillä. Asetuksen anto tapahtuu marraskuussa.

Riskianalyysiin lisätään huomioita vastuualueelle muodostettavien yksiköiden keskinäisestä yhteistyöstä, kokonaisuutena toimimisesta ilman raja-aitoja sekä monipuolisista työnkuvista. Lauri Latva-Äijö toimittaa tekstiluonnoksen. Myös toiminnallisiin vaikutuksiin ehdotettiin kirjattavaksi selkeämmin esiin vahvuudet yhden johdon alaisuudessa toimimisesta.

Henkilöstön asemaan liittyvään muutosturva-lukuun täsmennettiin, että esimiesten tulee huolehtia henkilöstön työhyvinvoinnista ja työssä jaksamisesta. Keskustelussa kiinnitettiin huomiota myös tehtävien nykyisen vaativuustason ja palkkatason turvaamiseen sekä riskeihin siitä, että joidenkin tehtäväkenttä saattaa kaventua. Muutostuki-luvusta poistetaan suunnitteluvaiheessa täsmentyvä arvio Kaiku-hankkeelle haettavasta summasta. Todettiin, että Kaiku-rahoitus ulottuisi vuoden 2015 puolelle.

Toimeenpanosuunnitelma-lukuun lisätään maininta Palke-yhteistyöstä alatyöryhmissä.

Väliraportin liitteiksi tulevat projektin asettamispäätös ja Excel-tehtävätaulukot.

Päätös: Tekstitäydennykset väliraporttiin toimitetaan valtiovarainministeriöön 9.4. Muokattu väliraportti lähetetään ryhmän jäsenille ja se tulee kuitata hyväksytyksi tai lähettää korjaukset 10.4. Samalla projektiryhmän jäsenet toimittavat allekirjoituksen raportin luovutuskirjeeseen.

1. Jatkoaikataulu

Projektin väliraportti lähetetään lausunnoille viikon 16 alkupuolella. Lausuntoaikaa on 9.5.2014 asti.

Anne Autio luonnostelee perjantaiksi 11.4.2014 väliraportista tiedotteen AVI-intraan. Henkilöstöä informoidaan raportista. Valtiovarainministeriöstä osallistutaan mielellään aluehallintovirastojen tilaisuuksiin ennen kesälomia. Sopivia aikoja pyydettiin ilmoittamaan puheenjohtajalle.

Väliraportissa ehdotettujen alatyöryhmien työskentely alkaa kesäkuun alussa.

Päätös: Sovittiin projektiryhmän seuraaviksi kokousajoiksi pe 16.5. klo 10-12 ja ke 18.6. klo 12-14. Myös toukokuun loppupuolelle etsitään kokousaika, joka sijoittuu ministeri Virkkusen johtoryhmässä 20.5. tapahtuvan HALKOn käsittelyn jälkeen. Kokouksiin voi osallistua videoneuvotteluna.

1. Projektille toimitetut kannanotot

Käsiteltiin esityslistan kohdassa 3.

Päätös: Merkittiin tiedoksi työsuojelun vastuualueiden johtajien näkemykset.

1. Muut asiat

Kokouksessa ei ollut muita käsiteltäviä asioita.

1. Kokouksen päättäminen

Puheenjohtaja päätti kokouksen klo 15.30.

 Miira Lehto